hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy ru hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հայաթափված Աղավնոյի բնակիչներին ոչ Հայաստանի, ոչ Արցախի կառավարությունները չեն տվել բնակարանի գնման սերտիֆիկատներ։ Չնայած, որ հայտարարել էին, թե դրանք բնակիչներին կտրվեն մինչև օգոստոսի 25-ը, բայց անօթևան դարձած արցախցիները դեռ սերտիֆիկատները չեն ստացել։
Բայց ինչպե՞ս տիկին Թամարն ու Աղավնոյից տեղահանված մյուս ընտանիքները գնեն այդքան երանելի դարձած չորս պատը, երբ պետությունը ուշացնում է գումարների հատկացումը։ Տիկին Թամարին Ստեփանակերտից նոր ժամկետ են ասել՝ օգոստոսի 31, բայց նա մեծ հույսեր չունի, նշում է՝ մի պատճառ էլ այդ օրը կներկայացնեն։
«Ոչ մի բան էլ չտվեցին։ Օգոստոսի 25-ից հետո զանգեցինք, ասեցին ամսվա վերջ կլինի, բայց ես չեմ հավատում, մեջս կասկած կա, որ խաբում են։ Սերտիֆիկատները ուշացնելու են մինչև, որ ժողովրդին հասցնեն վերջին կետին։ Մենք Խանումյանին զանգեցինք, ինքն ասաց, որ մինչև ամսվա վերջ լինելու է, Հայաստանում են տպում,  զանգելու ենք, գաք՝ ստանաք։ Սպասում ենք ամսի 31-ին։ Ես հույս չունեմ, չեմ հավատում»,- ասում է նա։
Այս ընտանիքն Աղավնոյից դուրս է եկել օգոստոսի 15-ին։ Այժմ բնակվում են Էջմիածնում՝ վարձով։ Երկու ամսվա տան վարձը վճարել է Կարմիր Խաչը։  «Բայց հետո չգիտենք, թե ինչ է լինելու։ Իմ միակ հոգսն ու դարդն իմ ամուսնու առողջությունն է։ Եթե ամուսինս բուժվի, մենք նորից ձեռք ձեռքի կտանք, նորից ոտքի կկանգնենք»։
Թամար Տումպալեան-Թիթիզեանը  և իր ընտանիքը Հայաստանը լքելու մասին չեն մտածում։ Չնայած՝ պետությունը իր միակ պարտավորությունը՝ բնակարանի ձեռք բերման գումարները չի հատկացրել, սակայն, տիկին Թամարը մի քանի տարբերակ դիտարկել է գնելու համար։ Ասում է, որ Նոր Խարբերդում 12 մլն դրամ արժեքով տուն են տեսել, սակայն, պետությունը 10 մլն դրամ է տալու։ Տիկին Թամարը մտածում է՝ վարկ վերցնել, պակասը լրացնել, միայն թե պետությունն այս անգամ էլ տեղահանվածներին միայնակ չթողնի։ «Ցավ ա, տնից-տեղից զրկվի արի ուրիշ կյանք սկսիր, դժվար ա, շատ դժվար ա։ Լիբանանում տունը քանդեցին, եկանք Արցախ, որ լավ կյանքով ապրենք, ապրեցինք․․․ հիմա էլ այնտեղից դուրս։ Կյանքը զրոից պետք է սկսենք»։
Բնակարանի ձեռք բերման գումարը ուշացնելու համատեքստում տիկին Թամարը հիշում է, թե ինչպես Արցախի տարածքային կառավարման և ենթակառուցվածքների նախարար Հայկ Խանումյանը գույքը չվնասելով Աղավնոն լքելուն կոչերին զուգահեռ նաև ասել, թե ցանկանության դեպքում կարող են մնալ և ապրելու թշնամու հետ։
«Խանումյանը եկավ ասաց, եթե ուզում եք մնալ ազերի հետ ապրել, մնացեք՝ ապրեք։ Ո՞նց կարող ես ապրել, մի րոպեում քեզ կմորթեն, մի կողմ կդնեն, չունես զենքերը, որ պաշտպանես»,-ասում է Թամար Տումպալեան-Թիթիզեանը։ Նրանք պետությունից առայժմ որևէ օգնություն չեն ստացել։
Պետությունը դեռ չի փոխանցել 40 հազար դրամ սոցիալական աջակցությունը՝ չնայած, որ նրանք Աղավնոյից հեռացել են օգոստոսի 15-ին։ Թե ինչպես են տեղահանվածներն ապրելու կես ամիս առանց գումարի, պետությունն, ըստ երևույթի, հարկ չի համարել այդ մասին մտածել։ Ի դեպ, այդ աջակցությունն էլ տրվելու է մինչև 2023 թվականի հունվար ամիսը։     Տեղահանված ընտանիքը հիմա սնունդ ու դեղորայք է գնում Կարմիր Խաչի՝ Աղավնոյից գույքը տեղափոխելու համար տրված 250 000 դրամով։ Տիկին Թամարն ասում է՝ դա էլ իրենց ձեռքում չէր մնա, եթե բարերարներն անվճար գույքը Հայաստան տեղափոխելու պատրաստակամություն չհայտնեին։
Տումպալեան-Թիթիզեան ընտանիքն Աղավնո էր տեղափոխվել 2017 թվականին՝ Լիբանանից, հայրենիքում ապրելու ցանկությամբ։ Տիկին Թամարի ամուսինը դպրոցում համակարգչային օպերատոր է աշխատել, իսկ ինքը գյուղատնտեսական աշխատանքեր է իրականացրել, պատերազմից հետո աշխատել է գյուղում բացված հացի արտադրամասում։ Այգին էլ լավ բերք էր տալու, բայց․․․
«․․․բայց ոչ մեկ չկարողացավ ոչ մի բան հավաքել։ Այս տարի ծառերի վրա, բոլոր գյուղացիներն, առատ բերք ունեին, ոչ մի տարի այսպիսի բերք չէր եղել, թափում էր ծառերի վրայից, ահավոր շատ բերք էր»,-ասում է տիկին Թամարն ու հույս հայտնում մի օր կրկին Աղավնո վերադառնալու և իրենց տանն ապրելու մասին։
Թամար Տումպալեան-Թիթիզեանի ամուսինը 2-րդ խմբի հաշմանդամություն ունի, ամեն օր ընդունում է թանկարժեք դեղորայք, իսկ նրանց անչափահաս երեխան մի քանի օրից հաճախելու է դպրոց։ Ընտանիքը սոցիալական աջակացության կարիք ունի։ Օգնել ցանկացողներին խնդրում ենք զանգահարել՝ 077 50 19 24 հեռախոսահամարով։
Նախորդ նյութըՄեկ շաբաթում Հայաստանում արձանագրվել է կորոնավիրուսով վարակի 2124 նոր դեպք
Հաջորդ նյութըՀայրենիքին ծառայելը պետք է խրախուսել, ոչ թե « Փրկագին» սահմանել
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.